Borat: učenje o Amerika kultura za boljitak veličanstveno država Kazahstan

***Borat*** ili punim naslovom ***Borat: učenje o Amerika kultura za boljitak veličanstveno država Kazahstan*** jest parodija Larryja Charlesa u kojoj glavnog lika, Borata, tumači Sacha Baron Cohen. Film je izdan na jesen 2006.

## Radnja 
Na početku filma, Borat upoznaje gledaoce sa svojim rodnim selom Kuzcekom u Kazahstanu i njegovim stanovnicima. Među stanovnicima ističu se lokalni silovatelj, ujedno i Boratov otac, lokalni klesar, njegova majka, nastarija žena u selu (ima 43 godine), njegova sestra, 4. najbolja prostitutka u Kazahstanu, Boratov komšija koji, kako ga Borat sam naziva je "šupčina", uvijek kupuje iste stvari kao on, te Boratova žena Oksana, čiji je otac također lokalni silovatelj. Borat tada otkriva da ga je Kazahstansko ministarstvo informacija poslalo u SAD da pokupi neke kulturne običaje Amerikanaca. Kao izvrstan reporter Borat prihvata zadatak, a prije toga pokazuje jedan od svojih zadataka sa takozvanog "Lova na Jevreje" u kojem su Jevreji prikazani kao zelena rogata čudovišta velikih glava koja nesu jaja. Međutim, Borat se na put odlučio uputiti sa svojim prijateljem Azamatom. Njih dvojica kreću na put u automobilu koji vozi maloljetnik, a vuče konj. Dok je bio u selu Borat otkriva da voli sunčanje, disko i još neke stvari. Kada Borat napokon stigne na JFK aerodrom u New Yorku upoznaje se sa Amerikom koju on zove SA i D (na engleskom *US & A*). Na ulicama New Yorka trči za ljudima i ljubi ih, obavlja nuždu ispred hotela i izvodi još mnoge smiješne radnje. Prva stvar koju je Borat išao naučiti je američki smisao za humor. Borat u svojoj hotelskoj sobi dobije kablovsku televiziju i gleda seriju *Baywatch* te tu vidi Pamelu Anderson u koju se zaljubljuje. Borat tada odlučuje otići u Kaliforniju da upozna Pamelu i da osvoji njen *vagin*. Ide kupiti automobil i tu "izrešeta" prodavača glupim pitanjima; hoće kupiti automobil ne od 52,000$ nego 600–650$. Prodavač mu za 700$ daje polovni automobil, to jest kamion za prodavanje sladoleda. Borat tada sa svojim prijateljem ide u mnoge gradove u SA i D-u u kojima mu se događaju razne zgode. Naišao je na Jevreje, htio kupiti oružje za samoodbranu, kupio crnog medvjeda, učio bonton, te upoznao prostitutku. Kada su odsjeli u hotelu Borat je uhvatio Azamata kako masturbira nad slikom Pamele Anderson. Onda su se njih dvojica potukli goli i trčali po hotelu dok nisu uhapšeni. Sutradan Borat je ostao sam sa kamionom, svojom kokoškom, putnom kartom i vodičem kroz seriju *Baywatch*. On tada ide do Kalifornije. Na putu susreće grupu tinejdžera, pušta svoju kokoš i postaje kršćanin. Kada stigne u Kaliforniju, gdje ponovno susreće Azamata odjevenog u Onlia (za kojeg je Borat mislio da je Hitler) i oprašta mu odlazak; odluči opet pronaći Pamelu. Borat ga je upitao šta je sa medvjedom, kojeg je nazvao Oksana po svojoj ubijenoj i silovanoj ženi, koju je ubio medvjed, a on mu je rekao da je pobjegao, što je bila obična laž jer se u frižideru u Azamatovoj sobi vidjela medvjeđa glava. Na kraju, Borat je ostvario svoj cilj, upoznao Pamelu i pokušao je oteti, ali bezuspješno. Kada mu je taj pokušaj propao, vratio se već prije upoznatoj prostitutki i oženio se njom. On se tada vraća u Kuzcek gdje se sve promijenilo osim njegovog komšije, koji je po Boratu i dalje obični zavidnik. Film završava tako što cijelo selo Kuzcek maše, a Borat izgovara svoju poznatu frazu *chinqui*.

## Izbačene scene 
Nekoliko scena je izbačeno prije službenog izdavanja filma. Scene prikazuju Borata kako moli tradicionalnu kazahstansku molitvu, a kada je pokušao i drugi put, uhvatila ga je policija. Druge scene ga prikazuju u trgovini, u zatvoru i kako govori doktoru koje spolno prenosive bolesti ima.

## Muzika iz filma 
Muzika iz filma izdata je 24. oktobra 2006. na iTunesu, a 31. oktobra i na CD-u.

## Vanjski linkovi 
*  (arhiva)
*  
* Recenzija na filmski.net 
* Boratova stranica (Myspace) 

### Isječci 
* Isječci:
:* Trailer, apple.com
:* Trailer G, apple.com
:* Trailers , movies.yahoo.com
:* Prve 4min filma

Kategorija:Američki filmovi
Kategorija:Filmovi iz 2006.
Kategorija:Filmovi na engleskom jeziku
Kategorija:Filmovi koji su dobili Zlatni globus za najboljeg glumca – komedija ili mjuzikl
Kategorija:Američke filmske komedije
Kategorija:Britanski filmovi
Kategorija:Britanske filmske komedije
Kategorija:Filmovi s radnjom u Alabami
Kategorija:Filmovi s radnjom u Georgiji
Kategorija:Filmovi s radnjom u Kazahstanu
Kategorija:Filmovi s radnjom u Los Angelesu
Kategorija:Filmovi s radnjom u Teksasu
Kategorija:Filmovi snimljeni u Alabami
Kategorija:Filmovi snimljeni u Georgiji
Kategorija:Filmovi snimljeni u Rumuniji
Kategorija:Filmovi snimljeni u Los Angelesu
Kategorija:Filmovi snimljeni u Teksasu
Kategorija:Filmovi snimljeni u Marylandu
Kategorija:Filmovi snimljeni u Massachusettsu
Kategorija:Filmovi snimljeni u Virginiji
Kategorija:Filmovi 20th Century Foxa
Kategorija:Filmovi s radnjom u Atlanti
Kategorija:Filmovi s radnjom u Austriji
Kategorija:Filmovi s radnjom u Washingtonu